Mai multe jucării de tip slime au fost retrase din comerț în anii trecuți, la ordinul ANPC FOTO ilustrativă Pexels
Paul Anghel, director general în cadrul Autorităţii Naţionale pentru Protecţia Consumatorilor (ANPC), le-a transmis sâmbătă, 25 mai, părinților mai multe sfaturi pentru a alege jucării sigure pentru copii, având în vedere apropierea zilei de 1 iunie. Oficialul amintește că jucăriile trebuie să aibă anumite date de identificare, iar anumite produse pot fi periculoase, cum sunt unele pentru care ANPC a dispus retragerea de pe piață.
Anghel amintește într-o postare pe Facebook că ANPC a cerut retragerea din comerț pentru jucării de tip "slime" ("mâzgă"), pe motiv că erau falsificate și nu aveau informațiile necesare de identificare. Directorul îi sfătuiește pe părinți să cumpere jucării numai din magazine specializate sau din raioanele dedicate, unde primesc bon fiscal.
Conform oficialului ANPC, elementele care trebuie să se regăsească pe jucărie sunt:
"coordonatele producătorului şi/sau importatorului (numele, denumirea comercială înregistrată sau marca înregistrată a producătorului şi/sau a importatorului şi adresa la care pot fi contactaţi);
numărul unic de identificare a jucăriei (tipul, lotul sau numărul de serie ori al modelului sau alt element de identificare);
marcajul de conformitate CE care conduce la supoziţia că jucăria este sigură";
Ads
În Statele Unite și Marea Britanie, ziarele au relatat despre pericolul unor jucării slime care conțin borax, o substanță chimică folosită, printre altele, la fabricarea săpunului sau a detergenților. În cazurile acestea, copiii au avut arsuri pe mâini, conform lui Anghel. Acesta mai subliniază și problema produselor care imită prin miros sau prezentare mâncărurile, fructele sau dulciurile, chiar dacă nu sunt produse alimentare. Înghițirea acestora poate pune în pericol sănătatea copilului, scrie oficialul ANPC.
În anii trecut, Autoritatea a constatat mai multe nereguli în timpul acțiunilor de control, cum ar fi:
"nerespectarea cerințelor generale de siguranță (lipsa avertismentelor generale, de vârstă, a avertismentelor specifice și a indicațiilor privind precauțiile în utilizare pentru anumite categorii de jucării, precum și a instrucțiunilor de utilizare sau lipsa traducerii în limba română a acestora);
abateri privind inscripționarea numelui, a denumirii comerciale înregistrate sau a mărcii înregistrate a producătorului și/sau a importatorului, precum și a adresei la care aceștia pot fi contactați;
abateri privind menționarea numărului unic de identificare a jucăriei (tipul, lotul sau numărul de serie ori al modelului sau alt element de identificare);
lipsa marcajului de conformitate CE (acesta trebuie să respecte principiile generale prevăzute în Regulamentul European nr. 765/2008/CE, să fie aplicat în mod vizibil, lizibil și de neșters) sau marcarea necorespunzătoare a acestuia (ilizibil);
lipsa declarației de conformitate, care stipulează faptul că îndeplinirea cerințelor prevăzute de lege a fost demonstrată sau completarea incorectă a acesteia;
au fost identificate și produse periculoase: pistoale cu bile care prezentau riscul de rănire a utilizatorilor, jucării de tip “YO-YO” cu conținut de lichid și șnur elastic ce se alungește cu risc de strangulare și sufocare, dar și risc chimic (de la lichidul conținut), jucării din pluș la care nu era specificată grupa de vârstă prezentând pericol de sufocare, prin înghițire, motiv pentru care s-a dispus măsura de retragere definitivă de la comercializare a acestora;"
Anghel amintește și că jucăriile trebuie să fie adecvate pentru vârsta copiilor.
Pentru a va abona la notificarile Ziare.Com apasati butonul de sus Allow sau Permite
Intră in cont
Reguli de votare
1. S-a mai votat de pe acest IP - La multe companii, la dispoziția angajaților este pusă o singură adresă de IP. Este posibil ca un coleg de-al tău să fi votat deja acest comentariu. In aceste condiții, există o soluție pentru a putea vota: să-ți faci un cont, ești membru al comunității Ziare.com și votezi, logat, orice comentariu dorești.
2. Vrei sa votezi propriul comentariu - Pentru o evaluare cât mai obiectivă a comentariilor, cei care postează nu-și pot vota propriul comentariu.